|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina VojvodinaPokrajinský sekretariát vzdelávania, predpisov,správy a národnostných menšín – národnostných spoločenstievBulvár Mihajla Pupina 16, 21 000 Nový SadT: +21 487 404035; 487 4330ounz@vojvodinа.gov.rs

|  |  |
| --- | --- |
| ČÍSLO: 000139960 2024 09427 001 002 000 001 | DÁTUM: 31. 01. 2024 |

 |

Podľa článku 2 a 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník číslo 14/15 a 10/17), článku 3 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základnej a stredoškolskej výchovy a vzdelávania v Autonómnej pokrajine Vojvodine (Úradný vestník číslo 7/23 a 5/24) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV číslo 45/23) pokrajinský tajomník vzdelávania, predpisov, správy a národnostných menšín – národnostných spoločenstiev vypisuje

**SÚBEH**

**NA FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VÝCHOVNO-VZDELÁVACIEHO PROCESU ZÁKLADNÉHO A STREDOŠKOLSKÉHO VZDELÁVANIA – NÁKLADY ŠKOLENIA NADANÝCH ŽIAKOV ZÁKLADNÝCH A STREDNÝCH ŠKÔL Z ÚZEMIA AP VOJVODINY A ANGAŽOVANIA ODBORNÝCH SPOLUPRACOVNÍKOV NA ANDREVLJI**

**NA ROK 2024**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s Finančným plánom na rok 2024 na zvýšene kvality základného a stredoškolského vzdelávania – náklady na účasť talentovaných žiakov základných a stredných škôl z územia AP Vojvodiny a odborných spolupracovníkov (alebo učiteľov vo výnimočných prípadoch) vo funkcii realizátorov plánovaných aktivít z oblasti prírodných alebo spoločenských vied, umenia a kultúry, ktoré sa bude konať v období október – december 2024 v Centre pre hospodársko-technologický rozvoj Andrevlje v Andrevlji, určuje sumu **15 000 000,00 dinárov,** **z toho** **5 000 000,00 dinárov pre základné školy a 10 000 000,00 dinárov pre stredné školy**.

Právo účasti na súbehu majú základné a stredné školy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy. Uvedené prostriedky sú určené na zvýšenie kvality výchovno-vzdelávacieho procesu základnej a strednej výchovy a vzdelávania – náklady na projekt školenia talentovaných žiakov základných a stredných škôl z územia AP Vojvodiny v roku 2024, ktorý sa uskutoční v období október – december 2024 v šesťdňovom trvaní (po 5 plných penzií), v Centre pre hospodársko-technologický rozvoj Vojvodiny, Andrevlje, Banoštor.

Základné školy sa môžu uchádzať o:

1) náklady na ubytovanie a stravu žiakov ich škôl (**pre siedmy a ôsmy ročník**) za účelom ich účasti v plánovaných aktivitách za 5 plných penzií;

2) náklady na ubytovanie, stravu a odmenu za prácu odborného spolupracovníka (alebo profesora vo výnimočných prípadoch) ich škôl, ktorý bude angažovaný ako realizátor plánovaných aktivít žiakov, tiež 5 plných penzií, ktorý bude prítomný počas všetkých 6 dní a ktorý bude žiakov sprevádzať pri realizácii všetkých plánovaných aktivít.

Stredné školy sa môžu uchádzať o:

1) náklady na ubytovanie a stravu žiakov ich škôl (**pre druhý a tretí ročník**) za účelom ich účasti v plánovaných aktivitách, 5 plných penzií;

2) náklady na ubytovanie, stravu a odmenu za prácu odborného spolupracovníka (alebo profesora vo výnimočných prípadoch) ich škôl, ktorý bude angažovaný ako realizátor plánovaných aktivít žiakov, tiež 5 plných penzií, ktorý bude prítomný počas všetkých 6 dní a ktorý bude žiakov sprevádzať pri realizácii všetkých plánovaných aktivít.

Je potrebné, aby školy prihlásili **10 žiakov a 1 odborného spolupracovníka** (alebo profesora vo výnimočných prípadoch), ktorí spĺňajú stanovené kritériá.

Plánované aktivity budú organizované v súlade s aktuálnou epidemiologickou situáciou a v súlade s harmonogramom vypracovaným sekretariátom.

Finančnou podporou, ktorá sa týmto súbehom poskytuje, sa chráni verejný záujem určený ustanoveniami článku 6, 7, 8 a 9 Zákona o základoch systému výchovy a vzdelávania (vestník Službeni glasnik RS č. 88/2017, 27/2018 – iné zákony, 10/2019, 6/2020 a 129/2021).

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na pridelenie sa v súlade s pravidlami uplatňujú tieto kritériá:

1. stupeň zapojenia cieľovej skupiny, pre ktorú je program/projekt určený;
2. doterajšie skúsenosti v realizácii programov/projektov, ktoré prispievajú k zlepšeniu výchovno-vzdelávacej práce;
3. kritériá pre žiakov: do tohto projektu môžu byť zaradení žiaci, ktorí sa zúčastnili aspoň obecných súťaží v oblasti prírodných a spoločenských vied, kultúry a umenia alebo ukončili predchádzajúci ročník aspoň s veľmi dobrým prospechom;
4. kritériá pre odborných spolupracovníkov (alebo profesorov vo výnimočných prípadoch): diplom o príslušnom vzdelaní v súlade s príslušnými predpismi;
5. rešpektovanie špecifík ustanovizne a sociálnej politiky lokálnej samosprávy:

Spolu s prihláškou na súbeh sa predkladá jednotné tlačivo prihlášky s celkovým počtom žiakov a odborným spolupracovníkom (alebo profesorom vo výnimočných prípadoch), pre ktorých sa škola uchádza (v časti tlačiva prihlášky, ktorá sa týka žiakov – sa zapisuje len počet žiakov bez uvádzania osobných údajov žiakov a v časti tlačiva prihlášky, ktorá sa vzťahuje na odborného spolupracovníka (alebo profesora vo výnimočných prípadoch), je potrebné pre toho odborného spolupracovníka (alebo profesora vo výnimočných prípadoch) – bez uvádzania osobných údajov – uviesť kompetencie a pohlavie.

O pridelení finančných prostriedkov príjemcom rozhoduje pokrajinský tajomník na návrh komisie na uskutočnenie súbehu, ktorá posudzuje prijaté žiadosti. Pri posudzovaní prihlášok na súbeh komisia zohľadní programy a projekty v oblasti základnej a strednej výchovy a vzdelávania, ktoré sa týkajú:

1. **Modernizácie výchovno-vzdelávacej práce**

1a) modernizácia vyučovacieho procesu prostredníctvom inovácie a kreativity všetkých účastníkov,

1. **Prispôsobenia vzdelávania potrebám trhu práce**

2a) zveľaďovanie podnikateľského ducha, rozvoj praktických a životných zručností, profesijná orientácia a kariérové poradenstvo, zvyšovanie kvality odbornej praxe,

1. **Podporovanie inkluzívneho vzdelávania a predchádzanie predčasnému ukončeniu formálneho vzdelávania**

3a) podpora žiakov s mimoriadnymi schopnosťami, rozvoj talentov v súlade s ich výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaženiami žiakov neorganizovanými Ministerstvom školstva/medziregionálne, medzinárodné).

Základné a stredné školy doklady o splnení požiadaviek pre žiakov a odborných spolupracovníkov (alebo profesorov vo výnimočných prípadoch) predkladajú na požiadanie sekretariátu pri zostavovaní rozvrhu účasti a za správnosť údajov uvedených v tlačive prihlášky zodpovedá riaditeľ školy.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie pre jej podpisovanie.

Spolu s Prihláškou na súbeh pripájame zdravotný preukaz žiaka, ktorý treba povinne vyplniť a **odovzdať odbornému spolupracovníkovi** (alebo profesorovi vo výnimočných prípadoch) **školy**, ktorý bude sprevádzať dieťa. Zdravotný preukaz sa sekretariátu **nepredkladá.**

Komisia nebude rozoberať:

* neúplné prihlášky;
* oneskorené prihlášky;
* nepovolené prihlášky (predložené neoprávnenými osobami a subjektmi, ktoré neboli plánované v súbehu);
* prihlášky, ktoré nesúvisia s účelmi stanovenými súbehom.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 14. február 2024.**

**SPÔSOB APLIKOVANIA**

Prihlášky na súbeh (výhradne na vyplnenom tlačive, ktoré nájdete na webovej stránke Pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD**, s uvedením názvu súbehu/programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9. do 14. hodiny. Prihlášky podané osobne alebo poštou je potrebné podať aj elektronicky v naskenovanom PDF formáte, prostredníctvom aplikácie sekretariátu http://185.166.125.155/konkursi/, výberom príslušného verejného súbehu, ktorého sa prihláška týka.

Tlačivo dotazníka si môžete stiahnuť **od 31. januára 2024** z oficiálnej webovej stránky Pokrajinského sekretariátu vzdelávania, predpisov, správy a národnostných menšín – národnostných spoločenstiev: [**www.puma.vojvodina.gov.rs**](http://www.puma.vojvodina.gov.rs/)**.**

Informácie v súvislosti so súbehom možno získať na telefónnych číslach: 021/487 4035 a 021/487 4330.

|  |  |
| --- | --- |
|  | POKRAJINSKÝ TAJOMNÍKZsolt Szakállas |